《悲昔游》
宋代·陈辅

昔吟梁父思泰山，又歌牛角悲其寒。
鲍徐英魄今何在，岭云关月何漫漫。
少强眼为伤时切，老大昏花心易急。
石岩题墨几秋风，人世功名杳无迹。
君不见汉千秋，唐马周，
玄谈徒步皆公侯。贾生竟止梁王傅，
三世郎官虚白头。风云自古虽伤偶，
用舍何尝系能否。但知信足任平生。
计度不如多饮酒。愿将梁父吟，
变作杜宇之声音。愿将牛角歌，
转调紫芝弦玉琴。五陵石马散黎轴，
惟有箕山青到今。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。